EkBass/fiwiki-20250220-pages-articles huggingface dataset:
Kontallaan

Kontallaan: Muistiinpanoja mediasta on Kaarina Hazardin kirja, jonka on julkaissut Teos-kustantamo Teesi-sarjassaan vuonna 2006. Teoksen kirjoitukset pohjautuvat usein Hazardin kolumneihin Metro-lehdessä. == Lähteet == == Aiheesta muualla == * Irma Stenbäck: ”Miehet ajavat ja naiset jäävät alle”. Helsingin Sanomat 15.8.2006. * Seija Vilén: Mitä on feminismi? Voima 7/2006. * Jussi K. Niemelä: Eevan tyttäristä ja vähän muustakin. Skeptikko 2/2007. * Tanja Sihvonen: Kontallaan. Widerscreen.fi 3.7.2007. Luokka:Vuoden 2006 kirjat Luokka:Suomalaiset tietokirjat
Novopavlovka

Novopavlovka () on kaupunkimainen taajama Taka-Baikalian aluepiirin Petrovsk- Zabaikalskin piirissä Venäjällä. Se sijaitsee Hilok-joen rannalla 45 kilometriä Petrovsk-Zabaikalskista itään. Taajaman kautta kulkee Siperian rautatie. Asukkaita on 4 000 henkeä (vuonna 2009). Paikkakunta on syntynyt vuonna 1868 nimellä Novo-Pavlovskoje. Vuonna 1904 perustettiin rautatieasema joka myöhemmin sai nimen Novopavlovka. Vuonna 1906 avattiin Tarbagatain ruskohiilikaivos. Sen lisäksi Novopavlovkassa toimii huonekalutehdas. Taajamassa on keskikoulu, lasten musiikkikoulu, vapaa-ajankeskus, kotiseutumuseo ja sairaala. ==Lähteet== ==Aiheesta muualla== * Novopavlovka Taka-Baikalian tietosanakirjassa Luokka:Petrovsk-Zabaikalskin piiri Luokka:Taka-Baikalian aluepiirin kaupunkimaiset taajamat
Priiskovyi

Priiskovyi () on kaupunkimainen taajama Taka-Baikalian aluepiirin Nertšinskin piirissä Venäjällä. Se sijaitsee Šilkaan laskevan Nertša-joen suussa 16 kilometriä Nertšinskistä kaakkoon. Taajaman kautta kulkee Siperian rautatie. Asukkaita on 1 600 henkeä (vuonna 2009). Paikkakunta on perustettu vuonna 1658 aikaisemman Nertšan linnakkeen paikalle. Vuonna 1700 siitä tuli Baronkan asutus. Vuonna 1898 valmistui Siperian rata. Vuonna 1908 rakennettiin Nertšinskiin haarautuva sivurata. Vuonna 1959 asemataajamasta tuli Priiskovyin kaupunkimainen taajama. Nykyään Priiskovyin pääelinkeino on maatalous. Taajamassa on keskikoulu ja ensiapuasema. ==Lähteet== ==Aiheesta muualla== * Priiskovyi Taka-Baikalian tietosanakirjassa Luokka:Nertšinskin piiri Luokka:Taka-Baikalian aluepiirin kaupunkimaiset taajamat
Tarbagatai

Tarbagatai () on kaupunkimainen taajama Taka-Baikalian aluepiirin Petrovsk- Zabaikalskin piirissä Venäjällä. Se sijaitsee Hilok-joen rannalla 31 kilometriä Petrovsk-Zabaikalskista kaakkoon. Taajaman kautta kulkee Siperian rautatie. Asukkaita on 2 400 henkeä (vuonna 2009). Paikkakunta on syntynyt Siperian rautatien rakentamisen yhteydessä vuosina 1905–1907. Vuonna 1946 se sai kaupunkimaisen taajaman aseman. Tarbagataissa toimii vuonna 1906 avattu ruskohiilikaivos, puunjalostusteollisuuden koneita valmistava tehdas ja maatalousyritys. Taajamassa on keskikoulu, lasten musiikkikoulu, vapaa- ajankeskus, kulttuuritalo ja sairaala. ==Lähteet== ==Aiheesta muualla== * Tarbagatai Taka-Baikalian tietosanakirjassa Luokka:Petrovsk-Zabaikalskin piiri Luokka:Taka-Baikalian aluepiirin kaupunkimaiset taajamat
Hyvää huomenta Suomi

Hyvää huomenta Suomi on Juha Vainion vuonna 1976 sanoittama suomenkielinen versio Steve Goodmanin kappaleesta ”City of New Orleans”. Suomenkielisen version tunnetuin levyttäjä on Karma-yhtye samalta vuodelta. Karma julkaisi kappaleen singlenä, jonka B-puolella oli kappale ”Hämärää”. Molemmat ovat Karman albumilla Huomenta Suomi. ”Hyvää huomenta Suomi” -kappaleen on levyttänyt myös muun muassa Matti Esko ja Yölintu Kun Steve Goodmanin alkuperäinen sanoitus ”City of New Orleans” kertoo Chicagon ja New Orleansin väliä kulkevasta yöjunasta, Juha Vainio otti suomenkielisessä tekstissä aiheeksi öistä Suomea halkovan rekan ja sen kuljettajan. == Lähteet == == Aiheesta muualla == * Hyvää huomenta Suomi discogs.com -sivustolla Luokka:Suomalaiset iskelmät Luokka:Vuoden 1976 kappaleet Luokka:Juha Vainion sanoittamat kappaleet Luokka:Suomalaiset käännöskappaleet
Veikko Hannuniemi

Veikko Kullervo Hannuniemi (29. kesäkuuta 1920 Sortavala – 19. kesäkuuta 1998 Raisio) oli suomalainen upseeri ja meriaiheista kirjoittanut kirjailija. Hannuniemi kirjoitti runsaasti erityisesti meriaiheisiin liittyviä novelleja. Hannuniemi kävi Kuusankosken yhteiskoulua, mutta lähti sitten 16-vuotiaana kolmeksi vuodeksi merille. Hän palasi Suomeen 1939 ja osallistui talvisotaan vapaaehtoisena sekä jatkosotaan Topografipataljoonassa. Hän kävi jatkosodan aikana myös upseerikoulun. Hannuniemen ensimmäisiä matkakirjeitä, novelleja ja runoja julkaistiin 1939 Kuluttajain Lehdessä, Helsingin Sanomien Viikkoliitteessä ja Seura-lehdessä. Sodan jälkeen Hannuniemi perusti yhdessä rintamatoveriensa kanssa Piirtopaino-nimisen mainostoimiston joka toimi vuoden verran 1945–1946. Toimisto julkaisi Piirtopalat nimistä sarjakuvalehteä, johon Hannuniemi kirjoitti novelleja sekä käsikirjoitti sarjakuvia. Hän kirjoitti 1940-luvun lopulla myös kolme meriaiheista romaaniaan. Varsinaisena päätyönään Hannuniemi toimi Rannikkotykistörykmentin Esikuntapatterin päällikkönä ja sen jälkeen Turun varuskunnan komendanttina. Hän asui vuodesta 1954 alkaen Raisiossa ja jäi eläkkeelle 1970. Hannuniemi jatkoi kirjoittamista työn ohessa ja hänen novellejaan ja artikkeleitaan julkaistiin muun muassa Seura- ja Koti- Posti-lehdissä sekä Turun Sanomissa. Eläkkeelle jäätyään Hannuniemi kirjoitti pakinoita 1969 perustettuun Aamuset-lehteen nimimerkillä V. Veikkonen. Hän kirjoitti myös käsikirjoituksia muutamiin merenkulkuaiheisiin tv-ohjelmiin ja sanoitti pari laulua (Boren laulu, Kustavin merimies). == Teoksia == * Humu- Heikki, seikkailukuvakirja, piirtänyt Kalle Patoluoto. Piirtopaino, Helsinki 1945 * Karibianmeren Bill : romaani merirosvolaivureista. Karisto 1946 * Kolmen kapteenin laiva : meriromaani. Mantere, Helsinki 1946 * Kapteeni Wigan armahdetaan : suuri seikkailu aavoilta ulapoilta merten kartoittamisen ajoilta. Kansankirja, Helsinki 1948 * Suuri jano : merinovelleja 1930–1970-luvuilta, toimittanut Juri Nummelin. Turbator, Turku 2009 == Lähteet == * * Juri Nummelinin jurintekstit-blogi 5.3.2009 : Veikko Hannuniemen Suuri jano Luokka:Suomalaiset kirjailijat Luokka:Vuonna 1920 syntyneet Luokka:Vuonna 1998 kuolleet
Jeffersonin piirikunta (Kansas)

Jeffersonin piirikunta on piirikunta Kansasin osavaltiossa, Yhdysvalloissa. Sen hallintokeskus on Oskaloosa ja se kuuluu Topekan metropolialueeseen. Se on pinta-alaltaan 1 442 neliökilometriä ja siellä oli arviolta 18 421 asukasta vuonna 2008. == Lähteet == == Aiheesta muualla == *Piirikunnan kotisivut Luokka:Kansasin piirikunnat
Yrjö Kujala

Yrjö Johannes Kujala (28. lokakuuta 1920 Lappajärvi – 24. elokuuta 2003 Kokkola)Kuolinuutinen, Kokkolalainen toimittaja Yrjö Johannes Kujala, Keskipohjanmaa, 2003, No 232, julkaistu 26.8.2003 oli suomalainen toimittaja ja kirjailija.Suomen Kirjailijat 1945–1980, Kujala, Yrjö Johannes, sivu 303, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Kujala kävi Oriveden opiston ja hänellä oli opintoja YKK:n sanomalehtilinjalla vuosina 1951–1954. Kujala toimi Kokkolassa ilmestyvän Keskipohjanmaa-lehden toimittajana 1955–1985. Kujala käytti kirjoituksissaan oman nimensä lisäksi myös nimimerkkejä Jorma Kaira" ja Y.K.. Kujala oli vuonna 1962 yksi Pohjanmaan Kirjailijat ry:n neljästätoista perustajajäsenestä. Kujalan vanhemmat olivat puuseppä Albin Kujala ja Maria Katariina (o.s. Nokua). Puoliso oli Elsa Mirjami (o.s. Ylitalo) vuodesta 1952. == Teoksia == * Anna minulle sovitus, kirjoittanut Y. K. Linna, Turku 1945 * Salattu elämä, kirjoittanut Y. K. Linna, Turku 1945 * Uuraisten osuuskauppa r.l. 30-vuotias : sen vaiheet ja toiminta 1915–1945. Uuraisten osuuskauppa, Jyväskylä 1946 * Oikea tie : yksinäytöksinen maalaisaiheinen näytelmä. Seuranäytelmiä 499. Karisto 1948 * Pojasta mieheksi : tarina 1860-luvun suurilta nälkävuosilta. Karisto 1954 * Polku sinne takaisin. Sirpale, Helsinki 1965 (nimimerkillä Jorma Kaira) * Mariannen kesä : tarina pienestä tytöstä ja varsasta, joista tuli ystävät, kuvitus Bo Aurén. Suomen luterilainen evankeliumiyhdistys, Helsinki 1969 * Pikku lähetit. SLEY, Helsinki 1972 * Velipekka etsii isää. SLEY, Helsinki 1974 * Uuden maan lapset. SLEY, Helsinki 1976 * Kesä Luotsisaaressa. SLEY-kirjat, Helsinki 1977 * Kyllä Minna järjestää. SLEY-kirjat, Helsinki 1978 * Oman seutunsa hyväksi : Kokkolan osuuspankki 1928–1978. Kokkolan osuuspankki 1978 * Uuden maan lapset palaavat, kuvitus Bo Aurén. SLEY-kirjat, Helsinki 1979 * Kokkolan ammattikoulun kaksi vuosikymmentä. Kokkolan ammattikoulu 1980 * Pikku rekkakuski. SLEY-kirjat, Helsinki 1981 * Huhtakadun rasavillit, kuvitus ja kansi Bo Aurén. SLEY-kirjat, Helsinki 1982 * Mehtimetsän kuningatar, kuvitus ja kansi Marjaliisa Pitkäranta. SLEY-kirjat, Helsinki 1984 * Kaksi karkulaista, kansi ja kuvitus Marjaliisa Pitkäranta. SLEY-kirjat, Helsinki 1985 * Yhteistyön linjalla : Keski-Pohjanmaan osuuspankkiliitto 1935–1985. Keski-Pohjanmaan osuuspankkiliitto, Kokkola 1985 * Pieni kansansoittaja, kuvitus ja kansi Heljä Lassila. SLEY-kirjat, Helsinki 1986 * Kokkolan ammattioppilaitos 30 vuotta : 30 vuotta ammattikasvatusta. Keski-Pohjanmaan ammatillisen koulutuksen kuntainliitto, Kokkola 1990 * Marjaanan valssi. Keski-Pohjanmaan kirjapaino, Kokkola 1999 == Lähteet == * * Keskipohjanmaan maakuntakirjailijat : Yrjö Kujala ===Viitteet=== Luokka:Suomalaiset lasten- ja nuortenkirjailijat Luokka:Suomalaiset toimittajat Luokka:Vuonna 1920 syntyneet Luokka:Vuonna 2003 kuolleet
Conor Niland

Conor Niland (s. 19. syyskuuta 1981 Birmingham, Englanti) on irlantilainen tennispelaaja. Hän on parhaimmillaan sijoittunut ATP-maailmanlistalla sijalle 129 joulukuussa 2010. Hän on voittanut kolme ATP-haastajaturnausta. Hän on edustanut Irlantia Davis Cupissa 19 maaottelussa vuosina 2000–2011. ==Ura== Elokuussa 2008 Niland voitti ATP-haastajaturnauksen New Delhissä. Turnauksen loppuottelussa hän voitti Tomáš Caklin lukemin 6–4, 6–4. Toisen ATP- haastajaturnausvoittonsa hän saavutti Floridassa marraskuussa 2009 voittaessaan loppuottelussa James Lemken. Kolmas ATP-haastajaturnausvoitto tuli marraskuussa 2010 Salzburgissa, jossa hän voitti loppuottelussa Jerzy Janowiczin. Australian avoimissa 2010 hän tippui karsintojen kolmannella kierroksella. Kahdella ensimmäisellä karsintakierroksella hän voitti Henri Kontisen ja Jesse Wittenin, mutta hävisi kolmannella karsintakierroksella Ricardo Hocevarille. Vuoden 2011 Wimbledonissa Niland hävisi pääsarjan ensimmäisellä kierroksella Adrian Mannarinolle. ==Lähteet== Luokka:Irlantilaiset tennispelaajat Luokka:Vuonna 1981 syntyneet Luokka:Elävät henkilöt
Asiantuntijat ja Esihenkilöt ASIA

Asiantuntijat ja Esihenkilöt ASIA ry (ent. Yksityisalojen Esimiehet ja Asiantuntijat YTY ry) on vuonna 1992 perustettu akavalainen palvelu- ja edunvalvontajärjestö yksityissektorilla toimiville esihenkilöille ja asiantuntijoille, joille ei löydy koulutusta vastaavaa YTN-liittoa. ASIAn jäsenyys perustuu toimiasemaan, ei koulutukseen tai johonkin alaan. Noin kaksi kolmasosaa jäsenistä on ASIAn suorajäseniä ja kolmasosa kuuluu ASIAan oman jäsenyhdistyksen kautta. Vuoden 2023 alussa jäseniä oli noin 11 000. Jäsenet työskentelevät muun muassa teknologiateollisuudessa, tietotekniikan palvelualalla, finanssi-, kaupan- ja urheilualalla, rahoitus- ja vakuutusalalla sekä teollisuuden palveluksessa. ASIA kuuluu Akavan yksityisen sektorin neuvottelujärjestö Ylemmät Toimihenkilöt YTN:ään, ja sen jäsenet vakuutetaan työttömyyden varalta Korkeasti koulutettujen työttömyyskassa KOKOssa. == Jäsenyhdistykset == Neljännes jäsenistä kuuluu ASIAan jäsenyhdistyksen kautta. Vuonna 2007 ASIAan liittynyt Yleisradion Päälliköt ja Ylemmät Toimihenkilöt oli ASIAn ensimmäinen yhdistysjäsen. Vuonna 2022 jäsenyhdistyksiä oli 12, joista kuusi oli lentäjäyhdistyksiä: * Yleisradion Päälliköt ja Ylemmät toimihenkilöt * Suomen Ammattivalmentajat SAVAL ry * Luotsiliitto ry * Suomen Lennonjohtajien Yhdistys SLJY * Meriliikenneohjaajat ry * Finavian Tekniset FT * Lentäjäyhdistykset: ** JTF Pilots ry ** Norwegian Pilots Union Finland ry ja ** Finnish Helicopter Pilots Association FHPA ** FAPA ry ** Finnish Aviation Professionals ry (FAP) ** Jetflite Pilots’ Association JFPA == Organisaatio == * Toiminnanjohtaja: Mats Nyman * Puheenjohtaja: Ralf Holmlund == Historia == 21\. tammikuuta 1992 Pasilan kokouksessa päätettiin perustaa YTN:n Yleinen Ryhmä YTY -niminen yhdistys. Akavassa oli noussut tarve perustaa uusi liitto niille johtajille ylemmille toimihenkilöille, joilla ei ollut koulutuksensa tai ammattialansa perusteella muuta järjestäytymiskanavaa Akavaan. Siksi perustamiskokouksessa oli mukana edustajia Ekonomiliitosta, Insinööriliitosta ja Teknisten Akateemisista. Yhdistyksen kevätkokouksessa 2023 hyväksyttiin yksimielisesti hallituksen esitys liiton uudeksi nimeksi, joka on Asiantuntijat ja Esihenkilöt ASIA ry. Kokouksessa päätettiin, että liiton uusi nimi ja ilme otetaan käyttöön syyskokouksen yhteydessä marraskuussa 2023. == Lähteet == == Aiheesta muualla == * ASIAn kotisivut Luokka:Akavan jäsenjärjestöt
Ville Sandqvist

Ville Sandqvist (s. 23. tammikuuta 1960 Helsinki) on suomalainen näyttelijä, teatteriohjaaja ja näyttämötyönopettaja. Sandqvist on valmistunut näyttelijäntyön maisteriksi 1986 ja teatteritaiteen tohtoriksi 2013 Teatterikorkeakoulusta. Sandqvist on toiminut Suomen Näyttelijäliiton puheenjohtajana vuosina 2001–2007. Sandqvist on esiintynyt useissa Teatteri Jurkan näytelmissä. Sandqvistin isä oli kuvataiteilija ja kirjailija Rolf Sandqvist, äiti näyttelijä Vappu Jurkka ja isoäiti näyttelijä ja teatterinjohtaja Emmi Jurkka. == Elokuvat == * Uuno Turhapuro armeijan leivissä (1984, näyttelijä) * Pimeys odottaa (1985, näyttelijä) * Perhosen uni (1985, näyttelijä) * Näkemiin, hyvästi (1986, näyttelijä) * Terroristit (1989, näyttelijä) * Kuolleita unelmia (1991, näyttelijä) * Hype (1995, ohjaaja) == Lähteet == == Aiheesta muualla == * Sanomalehti Karjalainen: Näyttelijä Jurkan suvusta Luokka:Suomalaiset teatteriohjaajat Luokka:Suomalaiset näyttelijät Luokka:Vuonna 1960 syntyneet Luokka:Elävät henkilöt
Helsinki-kirjat

Helsinki-kirjat Oy oli elokuva- ja televisiotuotantokonserni Yellow Film & TV:n vuonna 2009 perustama suomalainen kirjankustantamo, joka kustansi julkaisi kauno- ja tietokirjallisuutta. Kustantamo oli Jan Erolan, Jyri Hännisen (vuoden 2011 alusta) ja Eija "Eetu" Alvikin vetämä ja julkaisi noin 30–45 kirjaa vuodessa. Helsinki-kirjojen kustantama Antti Tuomaisen rikosromaani 'Parantaja' voitti Suomen dekkariseuran myöntämän Vuoden johtolanka -palkinnon vuoden 2010 parhaasta dekkariteosta. Yritys fuusioitiin Yellow Film & TV:hen eli käytännössä lopetettiin vuonna 2014. == Lähteet == == Aiheesta muualla == * Helsinki-kirjojen kotisivut * Yellow Film & TV:n kotisivut * Jan Erola vie filmiyhtiön kirjabisnekseen - Markkinointi&Mainonnan; uutinen Helsinki-kirjojen perustamisesta Luokka:Entiset suomalaiset kirjankustantamot
Gabor Carelli

Gabor Carelli (1915 Budapest – 22. tammikuuta 1999) oli unkarilaissyntyinen tenori. Hän lauloi Metropolitan-oopperassa vuosina 1951–1974 ja työskenteli 35 vuoden ajan Manhattan School of Musicissa. Carelli opiskeli laulamista Franz Liszt -akatemiassa ja Beniamino Giglin johdolla Roomassa. Hän ennätti kuitenkin lukea lakia ja valmistua ennen kuin päätti ottaa laulamisen ammatikseen. Hän debytoi Rodolfon roolissa Puccinin La bohèmessa Firenzessä. Hän muutti vuonna 1939 New Yorkiin ja teki Metropolitan-debyyttinsä vuonna 1951 Don Curzion roolissa Mozartin Figaron häissä. Manhattan School of Musicin henkilökuntaan hän liittyi vuonna 1964. Carellin ohjelmistoon kuului mainittujen roolien ohella sellaisia teoksia kuin Verdin Requiem, Rossinin Stabat Mater, Kodalyn Psalmus Hungaricus ja Beethovenin 9. sinfonia. Hänellä oli rooleja myös esimerkiksi oopperoissa Taikahuilu (Tamino) ja Falstaff (Dr. Caius). == Lähteet == * The New York Times: Gabor Carelli, 83, Opera Singer Luokka:Unkarilaiset oopperalaulajat Luokka:Tenorit Luokka:Vuonna 1915 syntyneet Luokka:Vuonna 1999 kuolleet
Regional Paraguaya

Regional Paraguaya, virallisesti AeroRegional Paraguaya S.A., on Paraguayn kansallinen lentoyhtiö. Se aloitti toimintansa heinäkuussä 2008. Yhtiön pääkenttä on Silvio Pettirossin lentokenttä Paraguayn pääkaupungissa Asunciónissa. Yhtiöllä on kaksi reittikohdetta Paraguayssa ja 13 ulkomaankohdetta Etelä- ja Keski-Amerikassa. Yhtiön laivastoon kuuluu nykyisin neljä Boeing 737-200-konetta. Lentoyhtiöstä nousi kohu vuonna 2009, kun sen epäiltiin kopioineen bahrainilaisen Gulf Air -lentöyhtiön värityksen. Gulf Air on vaatinut Regional Paraguayaa muuttamaan väritystä. == Lähteet == Luokka:Paraguaylaiset lentoyhtiöt Luokka:Kansalliset lentoyhtiöt
Jemina Staalo

Jemina Staalo (oik. Satu Ylävaara, s. 1969 Ylitornio) on suomalainen kirjailija. Hänen teoksiinsa kuuluu Pornoinho (2002). == Julkaistu teos == * == Aiheesta muualla == * Riku Siivonen: Ujo sado. Ylioppilaslehti 14/2002. Luokka:Suomalaiset kirjailijat Luokka:Vuonna 1969 syntyneet Luokka:Elävät henkilöt
Christian Fernández

Christian Fernández Salas, yleensä vain Christian (s. 15. lokakuuta 1985 Santander, Espanja) on espanjalainen jalkapalloilija. Hän edustaa yhdysvaltalaista D.C. Unitedia ja on pelipaikaltaan vasen laitapuolustaja. == Ura == Christian on Racing Santanderin kasvatti. Hän teki ensiesiintymisensä edustusjoukkueessa 7. tammikuuta 2007 ottelussa Levantea vastaan. Ensimmäisellä kaudellaan Primera Divisiónissa hän pelasi lopulta 11 ottelua ja teki niissä yhden maalin. Kauden 2007–2008 puolivälissä Christian siirtyi lainalle Segunda Divisiónissa pelanneeseen Las Palmasiin. Kanarialaisseurassa hän pelasi yhteensä 23 ottelua ja onnistui maalinteossa neljästi. Kauden jälkeen hän palasi Racingiin. Christian pelasi Racingissa kaudet 2008–2012, jonka jälkeen hän siirtyi Segunda Divisiónin Almeríaan. == Lähteet == * * Luokka:Espanjalaiset jalkapalloilijat Luokka:Vuonna 1985 syntyneet Luokka:Elävät henkilöt
Soutu kesäolympialaisissa 1936

Vuoden 1936 kesäolympialaisten soutu järjestettiin 11. - 14\. elokuuta 1936. Tapahtumia oli seitsemän, joista kaikki olivat miehille. Tämä oli yhdeksäs kerta, kun soutu järjestettiin olympialaisissa. Soutuun osallistui 314 urheilijaa 24 eri maasta. Nuorin osanottaja oli ranskalainen Noël Vandernotte (12 vuotta ja 231 päivää) ja vanhin italialainen Renato Petronio (45 vuotta ja 187 päivää). Yhtään suomalaista ei osallistunut soutuun. Eniten mitaleita sai Saksa viidellä kullallaan, yhdellä hopeallaan ja yhdellä pronsillaan. ==Mitalistit== Laji Kulta Hopea Pronssi Yksikkö Gustav Schäfer Josef Hasenöhrl Daniel Barrow Pariairokaksikko Jack Beresford Dick Southwood Willi Kaidel Joachim Pirsch Roger Verey Jerzy Ustupski Perämiehetön kaksikko Willi Eichhorn Hugo Strauß Harry Larsen Peter Olsen Horacio Podestá Julio Curatella Perämiehellinen kaksikko Gerhard Gustmann Herbert Adamski Dieter Arend Almiro Bergamo Guido Santin Luciano Negrini Marceau Fourcade Georges Tapie Noël Vandernotte Perämiehetön nelonen Rudolf Eckstein Anton Rom Martin Karl Wilhelm Menne Thomas Bristow Alan Barrett Peter Jackson (soutaja) John Sturrock Hermann Betschart Hans Homberger Alex Homberger Karl Schmid Perämiehellinen nelikko Hans Maier Walter Volle Ernst Gaber Paul Söllner Fritz Bauer Hermann Betschart Hans Homberger Alex Homberger Karl Schmid Rolf Spring Fernand Vandernotte Marcel Vandernotte Marcel Cosmat Marcel Chauvigné Noël Vandernotte Kahdeksikko Herbert Morris Charles Day Gordon Adam John White James McMillin George Hunt Joseph Rantz Donald Hume Robert Moch Guglielmo Del Bimbo Dino Barsotti Oreste Grossi Enzo Bartolini Mario Checcacci Dante Secchi Ottorino Quaglierini Enrico Garzelli Cesare Milani Alfred Rieck Helmut Radach Hans Kuschke Heinz Kaufmann Gerd Völs Werner Loeckle Hans-Joachim Hannemann Herbert Schmidt Wilhelm Mahlow ==Mitalitaulukko== 1\. 5 1 1 7 2\. 1 1 0 2 3\. 1 0 0 2 4\. 0 2 0 2 5\. 0 1 1 2 6\. 0 1 0 1 6\. 0 1 0 1 8\. 0 0 2 2 9\. 0 0 1 1 9\. 0 0 1 1 ==Lähteet== *Sports-Reference: Rowing at the 1936 Berlin Summer Games 1936 Luokka:Kesäolympialaiset 1936
Gustav Strömsholm

Elis Gustav Fredrik Strömsholm (15. marraskuuta 1945 Vaasa – 8. huhtikuuta 2008) oli suomalainen toimittaja, yhteiskuntatieteiden maisteri ja teologian tohtori. Toimittajanuransa Strömsholm aloitti vuonna 1967 Vasabladetissa. Vuonna 1979 hän siirtyi Yleisradioon ja toimi muun muassa Radio Österbottenin toimituspäällikkönä. Strömsholm työskenteli myös usean vuoden ajan sosiologian tuntiopettajana Åbo Akademissa. Vapaa-ajallaan hän harrasti jalkapalloa ja toimi muun muassa VIFK:n kuuluttajana. Vuonna 1997 julkaistussa väitöskirjassaan Strömsholm analysoi vuoden 1993 suomalaista keskustelua homoseksuaalisuudesta ja kristinuskosta. ja esitti, että homoista oli tullut Suomen evankelis-luterilaisen kirkon poliittisen valtapelin pelinappuloita. Gustav Strömsholmin isä oli kirjailija Algot Strömsholm.Vem och vad 1996, s. 563. Helsingfors 1996. ISBN 951-50-0800-X == Teoksia == * * * == Lähteet== Luokka:Suomalaiset toimittajat Luokka:Suomalaiset teologit Luokka:Vuonna 1945 syntyneet Luokka:Vuonna 2008 kuolleet
Haitin historiallinen kansallispuisto

Parc national historique on kolmen historiallisen kohteen kokonaisuus Haitilla. Siitä tuli Unescon maailmanperintökohde vuonna 1982.National History Park – Citadel, Sans Souci, Ramiers Unesco Parc national historique – Citadelle, Sans Souci, Ramie Unesco Kohteeseen kuuluvat Sans-Soucin palatsi, Ramiersin rakennukset ja Laferreiren vanha kaupunki. Palatsi rakennettiin kuningas Henri Cristophelle vuosina 1810–1813. Kuningas rakennutti myös kukkulan huipulle linnoituksen, josta tuli Laferrieren vanha kaupunki. Linnoitus oli tarkoitettu suojaamaan vasta itsenäistynyttä Haitia ranskalaisten hyökkäyksiltä. Massiiviset kivirakennelmat rakennettiin vuosina 1805–1820 lähes 20000 orjan voimin.National History Park World Heritage Site Sans-Soucin palatsi on nimetty Potsdamissa olevan Fredrik II Suuren huvilinnan Sanssoucin mukaan. Se on vahingoittunut pahasti vuoden 1842 maanjäristyksessä. == Lähteet == == Aiheesta muualla == Luokka:Haitin historia Luokka:Haitin rakennukset ja rakennelmat Luokka:Unescon maailmanperintökohteet Haitissa
Myrskyn edellä

Myrskyn edellä on seuraavien teosten nimi: *Myrskyn edellä, Tiktak-yhtyeen albumi *Myrskyn edellä, Laila Hirvisaaren kirjoittama romaani.
Hurrikaani Cesar-Douglas

Hurrikaani Cesar oli kolmas nimetty hirmumyrsky vuoden 1996 Atlantin hurrikaanikaudella, joka rantauduttuaan heikkeni trooppiseksi myrskyksi. Itäiselle Tyynellemerelle siirryttyään Cesar voimistui 4. luokan hurrikaaniksi, jolloin siitä käytettiin nimeä Hurrikaani Douglas. Se aiheutti yhteensä 77 ihmisen kuoleman, joista 11 Kolumbiassa, yhdeksän Nicaraguassa, 44 Costa Ricassa ja 13 El Salvadorissa. Myrsky muodostui 25. heinäkuuta Atlantilla, pyyhkäisi Kolumbian yli ja aiheutti 100–150 mm sateita. Ainakin 51 ihmistä sai surmansa Kolumbiassa ja Keski-Amerikassa. Cesar menetti voimansa Nicaraguan vuorilla, mutta 29. heinäkuuta se voimistui uudelleen Tyynenmeren puolella. Siellä se oli kauden neljäs nimetty myrsky, ja se sai nimen Douglas. == Lähteet == *Preliminary Report National Hurricane Center === Viitteet === Cesar-Douglas
Jartse Tuominen

Jari ”Jartse” Tuominen (s. 1966 Tampere) on Tampereelta kotoisin oleva säveltäjä ja kitaristi. Hän on asunut Texasin San Antoniossa 1990-luvun lopulta. Tuomisen musiikki on rock-jazz fuusiota. Jartse valittiin Prog Archives artistiksi vuonna 2014. Jartse on valittu myös Jazz Music Archivesiin. Hän on saanut pari kultalevyä Suomesta. Tuominen perusti GTR-Tour kitarakiertueen Suomeen vuonna 2005. Tapahtuma on koonnut yhteen Suomen kitaralegendoja mm. Dave Lindholm, Hasse Walli, Ben Granfelt, Erja Lyytinen, Pepe Ahlqvist, Marzi Nyman ja Costello Hautamäki. GTR-Tour-yhtyeessä soittaneita artisteja ovat mm. Anssi Nykänen, Rami Eskelinen, Miri Miettinen, Harri Rantanen, Jukka Kampman, Miri Miettinen, Okke Komulainen ja Pekka Siistonen. Tuomisen kitaristinura lähti käyntiin, kun hän sai neljävuotiaana lahjaksi kitaran. Tuominen oli 1980-luvulla mukana nokialaisessa heviyhtyeessä Outburst ja se oli lähtölaukaus Tuomisen pitkälle uralle. Takala Projectissa hän soitti säveltämäänsä ultraprogressiivista jazzia. Takala Project julkaisi CD:n Search For One. Travel Bros -duon akustiset esiintymiset tekivät Tuomisen kitarasoundia tunnetuksi Suomessa. Indiana-yhtyeensä kanssa hän osallistui Euroviisu-karsintoihin vuonna 1994 kappaleella ”Hän lähtee tänään”. Indiana julkaisi CD:n Kristallipallo. Nykyään Jartse keikkailee eri puolilla maailmaa Jartse Tuominen Group bändinsä kanssa, jossa soittavat Rami Eskelinen, Jari Heino ja Pekka Siistonen. Pitkän uransa aikana Tuominen on esiintynyt niin Salt Lake Cityn olympialaisissa, festareilla kuin klubikeikoillakin ja soittanut monien tunnettujen muusikkojen kanssa, joista mainittakoon esimerkiksi Augie Meyers, Rusty Wier, Joe Satriani, The Doobie Brothers ja Jackson Browne. Tuominen on julkaissut viisi sooloalbumia ja on ollut mukana lukuisilla muilla äänitteillä säveltäjänä, tuottajana ja vierailevana kitaristina. Hän on tehnyt musiikkia myös elokuviin, mainoksiin ja televisiosarjoihin. Jartsen uusin levy "Untold Stories" julkaistiin yli 20 maassa kevättalvella 2016. Untold Stories on valittu Saksassa kuukauden levyksi. Hollannissa levy valittiin maalis- ja huhtikuussa 2016 kahdesti viikon levyksi. Time to Go single on viiden viikon jälkeen Hollannin Top100-listalla sijalla #12. == Diskografia == ===CD:t=== * Untold Stories (Sledgehammer Ky / M.I.G. Music Made in Germany 2016) * Time of Change (Rockadillo Records 2005) * Progressive (North & South 2001) * Northern Lights (North & South 2001) * Black & Blue (North & South 1999) ===CD-singlet=== * Black & Blue (North & South 1999) * Miracle Man (Roarhouse 1998) ===Videot=== * Time to Go (2016) * Northern Lights (2000) * Black & Blue (1999) ==Lähteet== *www.jartse.com *Kitaraklubi === Viitteet === ==Aiheesta muualla== *www.myspace.com/jartsetuominen Luokka:Suomalaiset kitaristit Luokka:Suomalaiset säveltäjät Luokka:Vuonna 1966 syntyneet Luokka:Elävät henkilöt
Hattula (Muolaa)

Hattula oli kylä Muolaan kunnan itäosassa Viipurin läänissä Suomen Neuvostoliitolle luovuttamalla alueella. Kylä sijaitsi Kirkkojärven länsirannalla aivan Muolaan kirkonkylän Kirkkorannan eteläpuolella, jonne oli matkaa noin kolme kilometriä. Hattulan naapurikyliä olivat idässä Kirkkojärven toisella puolella Telkkälä, etelässä Retukylä, lännessä Kurkela, Heikkilä, Leirilä ja Pällilä sekä pohjoisessa kirkonkylä Kirkkoranta. Hattulan koulupiiriin kuuluivat myös Hattulan eteläpuolella sijainneet Retukylän ja Lattulan pikkukylät.Sarkanen 1952, s. 236 Nykyisin kaikki kolme kylää ovat asumattomia, eikä niillä ole venäläisiä asutusnimiä. == Kyläkuva == Hattulan kylän halki kulki Muolaan kirkonkylästä Kirkkorannasta Lehtokylään johtava maantie. Kylän pellot ja asutus olivat keskittyneet kylän keskiosaan Kirkkojärven rannasta Pällilän rajalle ulottuvalle alueelle. Hattulan koulupiiri erotettiin Pällilän koulupiiristä ja koulu aloitti toimintansa syksyllä 1921. Koulurakennus tuhoutui talvisodassa. Vuonna 1936 Hattulan pinta-ala oli 4,65 neliökilometriä, josta oli peltoa 187 hehtaaria, niittyä kuusi hehtaaria ja metsää 271 hehtaaria.Luukka, Sarkanen & Repo 1952, s. 195 == Historia == Hattulan väestö evakuoitiin läntisempään Suomeen heti talvisodan alettua vuonna 1939.Luukka & Sarkanen 1952, s. 400 Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle. Sodan jälkeen Muolaan siirtoväki asutettiin Lounais-Hämeeseen, jossa Hattulan kylän asukkaat asutettiin Somerolle. == Lähteet == * === Viitteet === Luokka:Muolaan kylät
Hebe Camargo

Hebe Maria Camargo (8. maaliskuuta 1929 Taubaté – 29. syyskuuta 2012 São Paulo) oli brasilialainen juontaja, laulaja ja näyttelijä. ==Elokuvia== * 1949 – Quase no Céu * 1951 – Liana, a Pecadora * 1960 – Zé do Periquito * 2005 – Coisa de Mulher * 2009 – Xuxa e o Mistério de Feiurinha ==Televisioesiintymisiä== * 1950 – Primeira Apresentação Musical da TV Brasileira * 1968 – Romeu e Julieta Versão 1 * 1970 – As Pupilas do Senhor Reitor * 1978 – O Profeta * 1980 – Cavalo Amarelo * 1990 – Romeu e Julieta Versão 2 * 1995 – A Escolinha do Golias * 2000 – TV Ano 50 * 2003 – Romeu e Julieta Versão 3 * 2007 – Amigas e Rivais * 2009 – Vende-se Um Véu de Noiva * 2009 – Elas Cantam Roberto ==Musiikkijulkaisuja== * Hebe e Vocês (1959) * Festa de Ritmos (1961) * Hebe Camargo (1966) * Maiores Sucessos (1995) * Pra Você (1998) * Como É Grande o Meu Amor Por Vocês (2001) == Lähteet == == Aiheesta muualla == * Luokka:Brasilialaiset näyttelijät Luokka:Brasilialaiset laulajat Luokka:Mezzosopraanot Luokka:Vuonna 1929 syntyneet Luokka:Vuonna 2012 kuolleet
Kurittula (Masku)

Kurittula on kylä Maskussa Varsinais-Suomessa. Kylässä toimii esikoulusta peruskoulun kuudensille luokille opetusta tarjoava Kurittulan koulu. Paikallista järjestötoimintaa edustaa Kurittulan kyläyhdistys ry. ==Lähteet== Luokka:Maskun kylät
Leijuva linna

Leijuva linna on Diana Wynne Jonesin kirjoittama fantasiaromaani. Englanninkielin alkuteos Castle in the Air julkaistiin vuonna 1990. Suomeksi kirja ilmestyi vasta vuonna 2006. Kirja on itsenäinen jatko-osa teokselle Liikkuva linna. ==Tarina== Kirjan päähenkilönä on mattokauppias Abdulla, joka unelmoi olevansa prinssi. Eräänä päivänä muukalainen myy Abdullalle taikamaton. Abdullan unelmat alkavat käydä toteen, kun matto kuljettaa hänet prinsessan luokse. Todellisuudessa kaikki ei kuitenkaan suju yhtä hyvin kuin Abdullan haaveissa, sillä prinsessa siepataan. Abdullaa epäillään syylliseksi sieppaukseen, ja hän joutuu pakenemaan aavikolle. Hän on kuitenkin päättänyt pelastaa rakkaan prinsessansa ja saa avukseen kiukkuisen pullonhengen. ===Henkilöitä=== *Abdulla: Teoksen päähenkilö, joka työskentelee epäonnisena mattokauppiaana. *Jamal: Abdullan yksisilmäinen ystävä, joka omistaa kojun Abdullan mattokojun vieressä. *Kuunsirpinkukka: Prinsessa, johon Abdulla rakastuu. Hän joutuu džinnin kaappaamaksi. Hänelle on ennustettu, että ensimmäinen mies, jonka hän näkee isänsä jälkeen on hänen tuleva puolisonsa. Kuunsirpinkukan isä haluaa varmistaa kosijan olevan tarpeeksi rikas joten Kuunsirpinkukkaa pidetään piilossa *Pullonhenki: Pullonhenki, jonka toteuttamat toiveet aiheuttavat yleensä ongelmia onnen sijaan. Pullonhengeksi paljastuu Howl-velhoksi, jonka ylle Hasruel on langettanut loitsun. Hasruel on samalla varastanut Howlin liikkuvan linnan ja muuttanut sen leijuvaksi linnaksi, *Sophie: Noitaoppilas, velho Howlin vaimo (ks. Liikkuva linna), esiintyy leijuvassa linnassa myös kissana *Morgan: Sophien ja Howlin vauva, esiintyy kirjassa myös kissana *Sotilas: Oikeasti kadonnut prinssi Justin, jonka Erämaan noita on loitsinut. *Dalze: Heikko pullonhenki/dzinni, joka pakottaa Hasruelin etsimään hänelle puolisoita kaikista maailman prinsessoista, koska kukaan naispuolinen pullonhenki ei halua häntä. *Hasruel: Dalzelin veli, pullonhenki/dzinni, joka noudattaa veljensä tahtoa kiristyksen vuoksi. *Prinsessa Beatrice: Strangian prinsessa, joka päätyy Hasruelin vangiksi. Hän toimii kaapattujen prinsessojen johtajana, samalla kun Kuunsirpinnkukka laatii pako-suunnitelmia. *Ben Sullivan: Kuninkaallinen velho, joka on naimisissa Sophien siskon, Lettien kanssa. *Lettie Sullivan: Sophien raskaana oleva sisar ja noita, joka on naimisissa Benin kanssa. Luokka:Englantilaiset nuorten fantasiaromaanit Luokka:Vuoden 1990 kirjat
Uralilaiset kansat

Uralilaiset kansat ovat kansoja, jotka puhuvat uralilaisia kieliä. Uralilaiset kansat voidaan jakaa suomalais-ugrilaisia kieliä puhuviin suomalais- ugrilaisiin kansoihin sekä samojedikieliä puhuviin samojedeihin. Joskus kaikkiin uralilaisiin kansoihin voidaan viitata puhumalla suomalais- ugrilaisista kansoista tai käsitteellä suomensukuinen. Yleisen näkemyksen mukaan uralilaiset levittäytyivät länteen ja itään Volga-joen seudulta, mutta myös itäisempää alkukotia on ehdotettu. Suurin osa nykyisistä uralilaiskansoista kantaa yhä yhteistä siperialaista geeniperimää vaikka muistuttaakin pääosin maantieteellisiä naapureitaan. Geneettiset erot uralilaisten kansojen välillä ovat tyypillisesti sitä suurempia, mitä suurempia kielelliset erot ovat. Unkarilaisten on esitetty olevan kokonaan naapuriväestöihinsä sulautunut poikkeus,Puttonen, Mikko: Suomalaisten juuret löytyivät Siperiasta – Esi-isämme toivat kielen idästä mukanaan. Helsingin Sanomat, 27.11.2018. Viitattu 29.6.2022. joskin joissakin tutkimuksissa heillä on esitetty esiintyvän mahdollisia etäisiä yhteyksiä heille kielellisesti läheisten mansien kanssa. Virolainen elokuvaohjaaja ja maan presidentti Lennart Meri on todennut uralilaisista kansoista, että: ”Jos miltä hyvänsä uralilaiseen kieliryhmään kuuluvalta noin 23 kansalta kysytään yötaivasta halkovan tähtivyön nimeä, ne vastaavat sen olevan Linnunrata, Sorsien tai Metsähanhien tie tai jokin muunnos näistä. Se antaa tiedon, että näiden kansojen välillä oli joskus läheinen yhteys, ja että näillä kansoilla on hyvä muisti.” == Lähteet == == Aiheesta muualla == * Kádár, György: Johdatus uralilaiseen filosofiaan ”Kaikki olemassaoleva on olemassa vain johonkin toiseen olemassaolevaan suhteutettuna” – uralilaisen filosofian peruspiirteitä Sándor Karácsonyn ja Gábor Lükőn yhteisöllispsykologisten ja kielifilosofisten havaintojen pohjalta, 2006 *
Zilda Arns

Zilda Arns Neumann (25. elokuuta 1934 Forquilhinha, Brasilia – 12. tammikuuta 2010 Port-au-Prince, Haiti) oli brasilialainen lastenlääkäri ja avustustyöntekijä. Arns oli tunnettu humanitaarisesta työstään. Hän perusti muun muassa vuonna 1983 katolisen kirkon alaisuudessa toimivan Pastoral da Criança -järjestön, joka keskittyy köyhien lasten ja heidän äitien terveydenhuollon parantamiseen. Pastoral da Criança on yksi Brasilian tunnetuimmista järjestöistä ja sen piirissä toimii yli 250 000 koulutettua vapaaehtoista. Arns perusti myös muita hyväntekeväisyysjärjestöjä. Hän sai työstään lukuisia tunnustuksia ja hän on ollut ehdolla Nobelin rauhanpalkinnon saajaksi. Arns kuoli 2010 Haitin maanjäristyksessä oltuaan vierailulla paikallisessa lähetystyöjärjestössä. == Lähteet == Luokka:Brasilialaiset lääkärit Luokka:Vuonna 1934 syntyneet Luokka:Vuonna 2010 kuolleet
Teaneck

Teaneck on kunta (township) Bergenin piirikunnassa, New Jerseyssä, Yhdysvalloissa. Vuoden 2000 väestönlaskennassa kunnassa oli 39 260 asukasta. Tämä teki Teaneckistä piirikunnan toiseksi suurimman kunnan. Vuonna 2008 asukkaita oli 38 662. == Lähteet == == Aiheesta muualla == Luokka:New Jerseyn kunnat
Through Times of War

Through Times of War on norjalaisen black metal -yhtye Keep of Kalessinin ensimmäinen studioalbumi, joka on julkaistu vuonna 1997. == Kappaleet == # # # # # # # == Kokoonpano == * Ghâsh – laulu * Arnt "Obsidian C." Ove Grønbech – kitarat, syntetisaattori * Øyvind "Warach" A. Winther – basso * Vegar "Vyl" Larsen – rummut * Torstein Parelius – laulu (kappaleet "Obliterator" ja "Nectarous Red – Itch") == Arvostelut == * Globaldomination.se: 8/10http://www.globaldomination.se/reviews/keep-of-kalessin-through-times-of- war * Chronicles of Chaos: 7/10http://www.chroniclesofchaos.com/articles.aspx?id=2-740 * Imperiumi: 7/10 == Aiheesta muualla == * Through Times of War discogs.com -sivustolla * == Lähteet == Luokka:Vuoden 1997 esikoisalbumit Luokka:Keep of Kalessinin albumit
Artibonite

Artibonite on 320 kilometriä pitkä joki, joka virtaa pääosin Haitissa. Se on Hispaniolan saaren pisin joki. Se saa alkunsa Dominikaanisen tasavallan puolelta ja laskee Gonâvenlahteen.Haiti Reference Joessa on Péligren pato ja siinä vesivoimala. Jokivettä käytetään myös kasteluun.Contributing to agricultural recovery in the Artibonite Valley Inter-American Development Bank == Lähteet == Luokka:Haitin maantiede Luokka:Pohjois-Amerikan joet Luokka:Dominikaanisen tasavallan maantiede Luokka:Karibianmereen laskevat vesistöt
Power Digimedia

Power Digimedia Oy (entinen Opasmedia Oyhttp://www.kauppalehti.fi/yritykset/yritys/power+digimedia+oy/16495386) oli vuosina 2000–2016https://tietopalvelu.ytj.fi/yritystiedot.aspx?yavain=1418669&tarkiste;=AE1E59AB9B4060678577A5C2450A5C3FF8312094 toiminut suomalainen verkkopalveluita tarjoava yhtiö, joka on tuottanut muun muassa digitaalisen oppaan Suomen jokaiselle kaupungille.http://www.digitoday.fi/viihde/2006/06/21/netissa-nyt-opas- jokaiselle-suomen-kaupungille/20068584/66 Digitoday 21.6.2006 Yhtiön tunnetuin tuote oli hakupalvelu Yritysopashttp://www.itviikko.fi/talous/2007/01/18/opasmedia-toytaisee-eniroa- yrityshaussa/20071405/7 Taloussanomien It-viikko 18.1.2007, jota käytti vuonna 2010 TNS Gallupin online-mittauksen mukaan reilut 100 000 suomalaista viikoittain.http://tnsmetrix.tns-gallup.fi/public/details/DifferentUsers/1503 TNS Gallupin mittaamat Suomen verkkosivustojen viikkoluvut Yhtiön tuottamien oppaiden käyttö oli kuluttajille maksutonta. Oppaisiin tarjottiin näkyvyyksiä niin yrityksillehttp://www.kaleva.fi/uutiset/juttu/835124 Kaleva 21.1.2010 kuin julkisen sektorin toimijoille.http://www.tfo.fi/public/default.aspx?contentid=164348&nodeid;=8932 Turun seudun kehittämiskeskus 26.3.2010 Kontaktia Oy osti Opasmedian osake- enemmistön elokuussa 2008http://www.kauppalehti.fi/5/i/talous/uutiset/avoinarkisto/index.jsp?xid=2943847&date;=2008/08/18 Kauppalehti 18.8.2008. Marraskuussa 2009 Opasmedia myytiin Mika Tuomaisen johtamalle sijoittajaryhmälle. Sittemmin yhtiö työllisti noin 50 henkeä.http://www.kauppalehti.fi/5/i/yritykset/yritysuutiset/index.jsp?oid=2009/11/27630 Kauppalehti 6.11.2009 Yritys aloitti vuonna 2010 virtuaalisten kaupunkinäkymien ja elinkeinoasiamiehien tuottamisen.http://www.manialehti.fi/fi/content/view/1087/83/ Manialehti 3.12.2010 == Katso myös == *Eniro *Fonecta *Kontaktia *Yritysopas == Lähteet == ==Aiheesta muualla== * Opasmedia * Opasmedian blogi * Opasmedian tiedot Yritysoppaassa * Power Digimedia Luokka:Entiset suomalaiset ohjelmistoyritykset Luokka:Yhteystietoyritykset Luokka:Elektroniset tietoteokset Luokka:Tamperelaiset yritykset
Rick Majerus

Rick Majerus (17. helmikuuta 1948 Sheboygan – 1. joulukuuta 2012 Los Angeles) oli yhdysvaltalainen koripallovalmentaja. == Ura == Majerus toimi ensimmäistä kertaa päävalmentajana Marquetten yliopistossa toimittuaan ensin kaksitoista vuotta yliopistojoukkueen apuvalmentajana. Hän lähti joukkueesta vuonna 1986 ja toimi kauden 1986–1987 Milwaukee Bucksin apuvalmentajana. Tällöin Bucks eteni pudotuspeleihin asti. Yhden kauden jälkeen hän palasi takaisin yliopistokoripalloon ja siirtyi Ballin osavaltionyliopiston päävalmentajaksi. Vuonna 1989 Majerus liittyi Utahin yliopistoon, jossa hän toimi viisitoista vuotta päävalmentajana. Hän lopetti tehtävissä vuonna 2004, mutta palasi takaisin päävalmentajahommiin siirryttyään Saint Louisin yliopiston päävalmentajaksi vuonna 2007. == Lähteet == Luokka:Yhdysvaltalaiset koripallovalmentajat Luokka:Vuonna 1948 syntyneet Luokka:Vuonna 2012 kuolleet
Minä, Dosentti ja Jane

Minä, Dosentti ja Jane (Dick, Docenten och Jane) on vuonna 2009 ilmestynyt Fredrik Långin kirjoittama romaani, jonka on suomentanut Marja Kyrö. == Vastaanotto == Helsingin Sanomien Antti Majander toteaa Långin teoksen kohderyhmäksi "korkeakirjallisuuden hienopieruporukan".Antti Majander, Helsingin Sanomat Toinen kriitikko taas kuvaa sitä poikkeukselliseksi teokseksi suomalaisessa tasapäistävässä kirjallisessa ilmastossa. Teos on irvokas hupailu kulttuurieliitin keskellä vellovasta kielteisten tunteiden ristiaallokosta ja akateemisen eliitin pöyhkeydestä. Se muistuttaa vuosikymmenien takaisia Jussi Kylätaskun satiireja. Teoksen nimi tuskin viittaa Hannu Salaman romaaniin, ellei sitten ironisesti.Juhani Brander, Satakunnan KansaJuhani Ruotsalo, Kriitikkosielun tragikoominen kiirastuliTuomas Juntunen, Kohinaa monella taajuudella, Parnasso Teos on näennäisesti muodoltaan trilleri. Tapahtumat keskittyvät suuren valtalehden kulttuuritoimitukseen, jonka keskushenkilö on Dosentti. Kertojaminä, Dick Soderstrom, purkaa katkeruuttaan, kun hänen erikoisalansa, Itävallan kirjallisuus ja siinä erityisesti Thomas Bernhardin tuotanto, ei enää lehden levikin laskiessa kelpaa ja hänet karkotetaan toimituksesta pelkäksi blogin pitäjäksi, jota ei lue kukaan. Dick joutuu vainoharhojen valtaan, pukeutuu suojaavaan alumiinifoliolla vuorattuun pipoon. Teoksen henkilöistä hän on epämiellyttävin, mutta juuri hänen ajatuksensa ja päätelmänsä herättävät lukijan kiinnostuksen, tosin miellyttävä ei ole Dosenttikaan. Tarinan trillerillinen harkitun kuluneeseen ratkaisuun päätyvä juoni kertoo, kuinka dekkareita vihaava kirjallisuustoimittaja Dick joutuu epäillyksi, kun vaimo Jane löytyy murhattuna. Hänen on löydettävä murhaaja ja siinä onnistuakseen kaivettava esiin lajityypin kliseet. Kirjan suomentaja Marja Kyrö toteaa, että Lång puolustaa kirjailijan oikeutta sulkeutua omaan norsunluutorniinsa. == Lähteet == == Aiheesta muualla == *Minä, Dosentti ja Jane Tammen sivulla *Teos sivustolla Kiiltomato.net Luokka:Suomalaiset romaanit Luokka:Vuoden 2009 kirjat
Linda Darnell

pienoiskuva|Darnell valokuvattuna 1940-luvulla. Linda Darnell (oik. Monetta Eloyse Darnell; 16. lokakuuta 1923 Dallas, Teksas – 10. huhtikuuta 1965 Glenview, Illinois) oli yhdysvaltalainen näyttelijä. Hänellä on tähti Hollywood Walk of Famella. Darnell syntyi Teksasin Dallasissa yhdeksi Calvin Darnellin ja Pearl Brownin neljästä lapsesta. Hänen äidillään oli lisäksi kaksi lasta edellisestä avioliitosta. Hän työskenteli jo lapsena mallina ja teini-iässä näyttelijänä. Hän esiintyi ensimmäisessä elokuvaroolissaan vuonna 1939. Darnell esiintyi elokuvissa, televisiossa ja teatterissa. Darnell oli kolmesti naimisissa. Hänen puolisoinaan olivat J. Peverell Marley vuosina 1943–1952, Philip Leibmann vuosina 1954–1955 ja Merle Roy Robertson 1957–1963. Hän adoptoi ensimmäisen miehensä kanssa tytön, Charlotte Mildred ”Lola” Marleyn. Hän kuoli vuonna 1965 Illinoisissa tulipalossa saamiinsa vammoihin vain 41-vuotiaana. == Elokuvia == * Hänellä oli 20 vaimoa (1940) * Zorron merkki (1940) * Verta ja hiekkaa (1941) * Buffalo Bill (1944) * Tapahtui huomenna (1944) * Pimeyden tullen (1945) * Langennut enkeli (1945) * Anna ja Siamin kuningas (1946) * Centennial Summer (1946) * Aavikon laki (1946) * Aina vain Amber (1947) * Onko rouvani uskoton? (1948) * Kirje kolmelle naiselle (1949) * Rajumyrsky (1949) * Punanahkojen Kosto (1950) * Kaikki tiet tukossa (1950) * 13:s kirje (1951) * The Guy Who Came Back (1951) * Kolmannen korvapuusti (1952) * Mustapartainen merirosvo (1952) * Kuoleman kuilu (1953) * Kuoleman kynnyksellä (1957) == Lähteet == == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1923 syntyneet Luokka:Vuonna 1965 kuolleet
Tapahtui huomenna

Tapahtui huomenna () on René Clairin ohjaama elokuva vuodelta 1944. Siinä Dick Powellin esittämä reportteri saa edesmenneen lehtimiehen haamulta lehden, jossa ovat huomisen uutiset. Hän ja hänen tyttöystävänsä Sylvia (Linda Darnell) nauttivat mahdollisuudesta tietää tuleva, kunnes reportteri lukee lehden ennustavan oman kuolemansa. Tapahtui huomenna sai Oscar-ehdokkuudet parhaasta äänityksestä ja parhaasta musiikista. Elokuvan tuottajana oli Arnold Pressburger, ja musiikin siihen sävelsi Robert Stolz. Viitattu 2.6.2022. == Näyttelijöitä == == Lähteet == == Aiheesta muualla == * Luokka:Vuoden 1944 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:René Clairin ohjaamat elokuvat
Alexandre Geijo

Alexandre Geijo Pazos (s. 5. syyskuuta 1982 Geneve, Sveitsi) espanjalais- sveitsiläinen jalkapalloilija. Hän on viimeksi edustanut italialaista Veneziaa vuosina 2016–2019. Hän on pelipaikaltaan hyökkääjä. Geijon vanhemmat ovat espanjalaisia, mutta hän on itse syntynyt sekä kasvanut Sveitsissä. Hänellä on myös Espanjan kansalaisuus.Alex Geijo: goles con acento andaluz swissinfo.ch. Viitattu 16.1.2010. == Ura == Geijo aloitti ammattilaisuransa sveitsiläisestä Neuchâtel Xamaxista, jossa hän pelasi yhden kauden. Tämän jälkeen hän muutti Espanjaan ja siirtyi Málagan reservijoukkueeseen. Kaudella 2002–2003 hän pelasi ensimmäisen ottelunsa edustusjoukkueessa. Kolmen kauden aikana otteluita kertyi edustusjoukkueessa lopulta 15. Kaudet 2005–2007 Geijo edusti Xereziä, jossa hän oli joukkueensa tärkeimpiä pelaajia. Ensimmäisellä kaudellaan hän teki 13 maalia. Kaudeksi 2007–2008 Geijo siirtyi Levanteen, joka pelasi maan pääsarjassa. Joukkue ajautui kuitenkin kauden aikana talouskriisiin ja putosi lopulta pääsarjasta sen päätteeksi. Geijo oli viidellä maalillaan joukkueensa toiseksi paras maalintekijä. Toisen kautensa valencialaisseurassa hän aloitti vahvasti tehden kymmenen maalia ennen vuoden 2008 päättymistä. 28\. heinäkuuta 2009 Geijo teki nelivuotisen sopimuksen Racing Santanderin kanssa.Racing Santander sign Levante striker Geijo tribalfootball.com. Viitattu 16.10.2010. 1\. helmikuuta 2010 siirtoikkunan loppuhetkillä hän siirtyi italialaiseen Udineseen.El Racing traspasa a Geijo al Udinese Marca. Viitattu 1.2.2010. Kesällä 2010 Geijo siirtyi kauden kestävällä lainasopimuksella espanjalaisseura Granadaan. 30. lokakuuta 2010 hän teki hattutempun vanhaa seuraansa Xereziä vastaan. Vajaa kuukausi 13. marraskuuta 2010 myöhemmin hän jatkoi maali-ilotteluaan, kun hän onnistui tekemään neljä osumaa Barcelonan reservijoukkuetta vastaan. == Lähteet == == Aiheesta muualla == * Tilastot BDFutbol -sivustolla Luokka:Espanjalaiset jalkapalloilijat Luokka:Sveitsiläiset jalkapalloilijat Luokka:Vuonna 1982 syntyneet Luokka:Elävät henkilöt
Pressure Points (yhtye)

Pressure Points on progressiivista metallia soittava suomalainen yhtye, joka on perustettu vuonna 2004 Heinolassa. Yhtye on julkaissut kaksi albumia. Yhtyeen nimi perustuu Camel-yhtyeen livealbumiin Pressure Points. ==Remorses to Remember (2010-2014 )== Yhtyeen ensimmäinen albumi Remorses to Remember julkaistiin tammikuussa 2010 Firebox Recordsin kautta. Albumi ylsi Suomen virallisella listalla sijalle 44. Tämän jälkeen Pressure Points keikkaili paljon Suomessa ja Pohjoismaissa. Yhtye tuli toiseksi Finnish Metal Expo 2010:n Vuoden tulokas -yleisöäänestyksessä. Seuraavana vuonna yhtye kiersi Pohjoismaita ja Baltiaa Nile-yhtyeen lämmittelijänä. Huhtikuussa 2011 Juho Suortti erosi yhtyeestä muuttuneen elämäntilanteensa vuoksi. Muutamalla keikalla kitaristina oli hänen tilallaan Markus Vanhala. Tämän jälkeen hänet korvasi keikoilla Timo Ruokola, jonka Pressure Points ilmoitti helmikuussa 2012 tulleen yhtyeen pysyväksi jäseneksi. Vuoden 2013 alussa Timo Ruokola kuitenkin erosi yhtyeestä keskittyäkseen enemmän muihin musiikkiprojekteihinsa. Pian tämän jälkeen korvaajaksi löytyi Jaakko Lehtinen. Arvosteluissa ja haastatteluissa Pressure Pointsin musiikkia on monesti verrattu ruotsalaisen Opeth-yhtyeen alkuaikojen tuotantoon. Pressure Points ei kuitenkaan ole nimennyt Opethia esikuvakseen tai vaikuttajakseen. Tammikuussa 2013 yhtye ilmoitti siirtyneensä studioon aloittaen toisen pitkäsoittonsa äänityksen. == False Lights (2014-2020 ) == Kahden vuoden hiljaiselonsa jälkeen Pressure Points julkaisi uuden singlen "Dance of Coincidence" 21. lokakuuta 2014. Samalla julkaistiin vuonna 2015 julkaistavan albumin False Lights kappalelista. Uuden albumin julkaisuajankohdaksi ilmoitettiin elokuu 2015 samalla, kun yhtye saman vuoden huhtikuussa tiedotti tehneensä levytyssopimuksen saksalaisen 7hard-levy-yhtiön kanssa. Vuoden 2019 helmikuussa jäsenmuutosten jälkeen yhtye ilmoitti etsivänsä uutta laulajaa ja tehneensä kuusi uutta laulua tulevaa albumia varten. ==The Island (2020- )== Yhtye löysi laulajakseen Juha Tretjakovin. Uuden albumin ensimmäinen single "The Night Inside" ja sen myötä yhtyeen ensimmäinen musiikkivideo julkaistiin 23. helmikuuta 2022. Sen jälkeen yhtye konsertoi Baltian maissa. Seuraavat singlet olivat "Collateral" samana vuonna ja "So Ordinary" vuonna 2023. Albumin nimi The Island ja maaliskuinen julkaisuajankohta paljastettiin helmikuussa 2023. == Jäsenet == * Janne Parikka - bassokitara (2004–) * Vili Auvinen - rummut (2004–) *Veli-Matti Kyllönen - kosketinsoitin, laulu (2007–) *Kari Olli - laulu, kitara (2004–2017, 2021– ) *Juha Tretjakov (2020/2021– ) === Entiset jäsenet === * Juho Suortti - kitara (2005–2011) * Timo Ruokola – kitara (2011–2013) * Jaakko Lehtinen - kitara, laulu (2013–2017) * Saku Aaltonen – kitara, laulu (2018–2019) * Mika Oinonen – kitara (2020) *Kimmo Korhonen – kitara, taustalaulu (2020–?) == Diskografia == ;Studioalbumit * * * ;Singlet * * Dance of Coincidence (2014) * The Night Inside (2022) * Collateral (2022) * So Ordinary (2023) ;Demot * * == Lähteet == == Aiheesta muualla == * * Yhtyeen kotisivut * Luokka:Suomalaiset progressiiviset metalliyhtyeet